પરંતુ મેરિટલિસ્ટ તા.૧૩મીએ જાહેર કરાશે. આમ, હવે તા.૭મીના બદલે તા.૧૩મીએ મેરિટલિસ્ટ જાહેર થશે. મેરિટલિસ્ટ મોડું થ‌વાના કારણે હવે બાકીની તમામ પ્રક્રિયામાં પણ વિલંબ થશે. પ્રવેશ સમિતના સૂત્રો કહે છે મોટાભાગે બાકીના કાર્યવાહીમાં મોટાપાયે ફેરફાર ન થાય તે રીતે કાર્યવાહી શરૂ કરાશે. મેરિટલિસ્ટ જાહેર થયા બાદ તા.૮મીથી ૧૨મી જૂન સુધી મોક રાઉન્ડ માટે ચોઇસ ફિલિંગ કરવાની જાહેરાત કરાઈ હતી. પરંતુ હવે તા.૧૩મીએ મેરિટલિસ્ટ જાહેર થવાનું હોવાથી મોક રાઉન્ડ પણ તા. ૧૪મી પછી જ કરાશે. આ ઉપરાંત પ્રથમ રાઉન્ડ તા.૧૫મી જૂનથી ૧૯મી જૂન વચ્ચે કરવાનો હતો તે પણ હવે ત્રણથી ચાર દિવસ પાછળ જશે. નોંધનીય છે કે અગાઉ સમિતિ દ્વારા એક વખત કાર્યક્રમમાં ફેરફાર કર્યો છે. હવે સેન્ટ્રલ બોર્ડના પરિણામની સીડીના કારણે બીજીવાર કાર્યક્રમમાં ફેરફાર કરવો પડશે. આગામી દિવસોમાં પ્રવેશ સમિતિ દ્વારા નવેસરથી કાર્યક્રમ જાહેર કરાશે.